и безжичен предавател, вградени в поставян на гръдния кош ремък,
 —
 устройство за наблюдение на сърдечния ритъм с вграден безжичен приемник и часовник, с бутони за управление и оптично-електронен дисплей, който може да се носи на китката,
 —
 скоба за прикрепяне на устройството за наблюдение на сърдечния ритъм върху кормилото на велосипеда.
 Ударите на сърцето се улавят от датчика и съответните данни безжично се изпращат към устройството за наблюдение, което изчислява сърдечния ритъм (действителен, максимален или среден) и показва резултата.
 Оборудването също така работи като часовник и хронометър.
 (1) Вж. изображение 1.
 9031 80 38
 Класирането се определя от общи правила 1, 3, буква б) и 6 за тълкуване на Комбинираната номенклатура, от забележка 3 към глава 90 и от текстовете на кодове по КН 9031, 9031 80 и 9031 80 38.
 Датчикът на ударите на сърцето и устройството за наблюдение на сърдечния ритъм имат за цел заедно да осигурят изпълнението на ясно определена функция по смисъла на забележка 3 към глава 90 във връзка с забележка 4 към раздел XVI, тъй като датчикът улавя ударите на сърцето и изпраща сигналите за обработка и визуализиране на устройството за наблюдение.
 Оборудването е комбинирано изделие, съставено от компоненти, класирани в глава 90 (измерително или контролиращо устройство) и глава 91 (часовник). По силата на Правило 3, буква б) той следва да бъде класиран съгласно компонента, който придава основния характер на оборудването.
 Предвид обективните характеристики на оборудването, а именно преобладаващите компоненти с функция за измерване и наблюдение на ударите на сърцето, основният характер на оборудването се определя от измервателните компоненти. Часовниковата функция на оборудването е допълваща към функцията му на измервателен апарат, тъй като апаратът за измервания въз основа на изминалото време (удари на сърцето в минута) използва часовник за съпоставяне във времето при обработката на измерването. Следователно класиране в позиция 9102 като часовник е изключено.
 Класиране в позиция 9018 като медицински инструмент или апарат също се изключва, тъй като апаратът обикновено не се използва в медицинската професионална практика (вж. също първия параграф на Обяснителните бележки към Хармонизираната система (ОБХС) за позиция 9018).
 При извършването на измерване по отношение на даден времеви фактор (определяне на сърдечния ритъм или ударите на сърцето в минута) не се отброява общ брой единици от какъвто и да е вид (вж. също ОБХС за позиция 9029, буква А). Следователно класирането в подпозиция 9029 10 00 като броячи на обороти, броячи на продукция, таксиметри, броячи на изминато разстояние, крачкомери и подобни броячи се изключва.
 Определянето на сърдечния ритъм (ударите на сърцето в минута) не представлява определяне на скоростта на въртене или на линейната скорост (вж. също ОБХС за позиция 9029, буква Б). Следователно класиране в подпозиция 9029 20 като скоростомери и тахометри също се изключва.
 Следователно оборудването трябва да бъде класирано в код по КН 9031 80 38 като други инструменти, апарати и машини за измерване или контрол, неупоменати, нито включени другаде в глава 90.
 2.
 Датчик на ударите на сърцето и безжичен предавател, вградени в ремък, предназначен за носене около гръдния кош за засичане на ударите на сърцето.
 Продуктът